Julijus Kuznecovas

Julijus Kuznecovas (, 1843 m. Alūksta – 1905 m.) – latvių etnografas, teisininkas.

 Biografija 
1871-1873 m. studijavo Sankt Peterburgo universitete. 1873-1883 m. taikos teisėjas Valkaviske (dab. Baltarusija), 1883-1889 m. valstiečių reikalų komisaras Kretingoje, nuo 1890 m. – Valkoje (Latvija). Už palankumą Vecgulbenės valstiečiams buvo perkeltas į Turkestaną apskrities muitinės inspektoriumi.

 Mokslinė veikla 
Tyrė latvių, lietuvių, prūsų, slavų kalbas ir buitį. Rusijos mokslų akademijai pavedus apkeliavo Lietuvą. XIX a. antroje pusėje vienas pirmųjų latvių etnografų parašė mokslinių straipsnių apie latvius ir lietuvius (1870 m.), apie lietuvių tautybę, etnografinius bei istorinius tyrinėjimus Vakarų krašte (abu 1871 m.), juos dažniausiai spausdino Rusijos geografijos draugijos leidiniuose. 1896 m. tyrė senovinius dvigubus lietuvių asmenvardžius.

 Šaltiniai 

Kategorija:Latvijos kalbininkai
Kategorija:Lietuvos teisėjai
Kategorija:Baltistai
Kategorija:Latvijos teisininkai
Kategorija:Etnografai
Kategorija:Muitininkai